THCOM รายได้ลดฉุดกำไรปี 64 ฮวบ 70% เหลือ 144 ลบ. เจียดปันผล 0.30 บ.
THCOM รายงานกำไรปี 64 ลดลง 72% เหลือ 144 ลบ. จากปีก่อนกำไร 514 ลบ. หลังรายได้ขายและให้บริการหดตัว แต่ยังปันผล 0.30 บ. ขึ้น XD 17 ก.พ.65 กำหนดจ่าย 20 เม.ย.65
THCOM รายงานกำไรปี 64 ลดลง 72% เหลือ 144 ลบ. จากปีก่อนกำไร 514 ลบ. หลังรายได้ขายและให้บริการหดตัว แต่ยังปันผล 0.30 บ. ขึ้น XD 17 ก.พ.65 กำหนดจ่าย 20 เม.ย.65
4 ก.พ. 2565

บริษัท ไทยคม จำกัด (มหาชน) หรือ THCOM รายงานผลประกอบการงวดปี 2564 มีกำไรสุทธิ ดังนี้

โดยบริษัทมีรายได้จากการขายและการให้บริการในปี 2564 ที่ระดับ 3,303 ล้านบาท ลดลง 7.1% จาก 3,557 ล้านบาทในปี 2563 เป็นผลมาจากการลดลงของรายได้จากการให้บริการดาวเทียมสำหรับลูกค้าบรอดคาสต์ สาเหตุหลักมาจากการใช้งานที่ลดลงของลูกค้าในประเทศ
ประกอบกับการปลดระวางดาวเทียมไทยคม 5 ในเดือนกุมภาพันธ์ 2563 ซึ่งมีลูกค้าบางส่วนที่บริษัทจำเป็นต้องยุติการให้บริการ เนื่องจากไม่สามารถโอนย้ายไปยังดาวเทียมที่บริษัทให้บริการได้รวมถึงการลดลงของรายได้จากการให้บริการด้านบรอดแบนด์จากการใช้งานที่ลดลงของลูกค้าต่างประเทศ โดยบริษัทมีผลกำไรสุทธิในปี 2564 เป็นจำนวน 144 ล้านบาท คิดเป็นผลกำไรต่อหุ้น 0.13 บาท
อย่างไรก็ตามหากไม่รวมรายได้และค่าใช้จ่ายจากรายการพิเศษต่างๆ บริษัทมีผลกำไร (ขาดทุน) จากการดำเนินงานปกติเป็นจำนวน (225) ล้านบาท ซึ่งปรับตัวลดลงจากผลขาดทุนจากการดำเนินงานปกติจำนวน (135) ล้านบาท ในปี 2563 เนื่องจากการรับรู้ผลขาดทุนจากการร่วมค้าจำนวน (267) ล้านบาท
ทั้งนี้เมื่อพิจารณาผลกำไร (ขาดทุน) สุทธิสำหรับการดำเนินงานปกติโดยไม่รวมผลจากส่วนแบ่งกำไรจากเงินลงทุนจากการร่วมค้า สำหรับปี 2564 มีจำนวน 41 ล้านบาท เพิ่มขึ้นจากปี 2563 จำนวน (139) ล้านบาท เนื่องจากต้นทุนการบริการดาวเทียมลดลงจากต้นทุนของค่าเสื่อมราคาของดาวเทียมและต้นทุนผลประโยชน์ตอบแทนแก่กระทรวงดิจิทัลเพื่อเศรษฐกิจและสังคม หลังจากการสิ้นสุดของสัญญาดำเนินกิจการดาวเทียมสื่อสารภายในประเทศ
พร้อมกันนี้ บริษัทเตรียมจ่ายปันผลจากงวดดำเนินงานวันที่ 01 ม.ค. 2564 ถึงวันที่ 31 ธ.ค. 2564  และกำไรสะสม เป็นเงินสด 0.30 บาท กำหนดวันที่ไม่ได้รับสิทธิปันผล (XD) วันที่ 17 ก.พ.65 และกำหนดจ่าย 20 เม.ย.65